Rudolf Sepp

Rudolf Sepp (23. mai 1902 Sadrametsa, Viitina vald, Võrumaa – 18. aprill 1980 Tartu) oli eesti maalikunstnik. Rudolf Sepp lõpetas 1920. aastal Võru poeglaste eragümnaasiumi. Aastatel 1923–1938 õppis ta Kõrgemas Kunstikoolis Pallas maalimist, algul Nikolai Triigi ja Konrad Mäe juhendusel ning kooli lõpetas Ado Vabbe õpilasena. 1930. aastail töötas ta orkestrandina ja maalavade dekoraatorina. 1946. aastal töötas Tartu Riiklikus Kunstiinstituudis assistendina, 194[küsitav] monumentaalkateedri juhataja kohusetäitjana ja 1949. aastast vanemõpetajana. 1944. aastast Kunstnike Liidu liige. Kunstniku meelisžanr oli portreemaal, kuid loometee alguses viljeles kõrvuti sellega ka natüürmorti ja maastikumaali. Ta on maalinud ka hulgaliselt lilli, vaasitäite kaupa sireleid ja pojenge. Nii natüürmortides kui ka lillemaalides valitseb tugev vormiüldistus. Rudolf Sepa varastes teostes valdab rahu ja tasakaal. Tema hilisem looming on seevastu ekspressiivsem, tundliku valguse-varjukäsitluse ning hoogsa pintslilöögi tõttu maalilisem, kuigi koloriit püsib neutraalne. Rudolf Sepp leidis isikupärase ja hoogsa maalimislaadi juba kooli lõpetamise eel, ka tema iseseisev esinemine väljaspool Pallase näitusi algas juba õpilaspäevil alates 1934. aastast. Tema maalimislaad oli vaba ja hoogne. Teoste tumedat koloriiti elustavad aga valgusrefleksid. Kunstniku viljakaim ja mitmekesisem loomeaeg oli 1950. aastate lõpp. 1960. aastail keskendus peamiselt portreežanrile. Rudolf Sepp on maalinud kaks tundlikku, värvidelt pigem vaoshoitud maali oma abikaasast ja muusast Ira Sepast. Ta on teinud ka diskreetseid autoportreid. Rudolf Sepp kavandas ka kirikutekstiile. 1938. aastal valmis Mustjala Anna kiriku altarimaal "Kristus ristil". Rudolf Sepa kavandatud ja Fritz Miti nikerdatud Joosepi ja Maarja reljeefkujutised kaunistavad 1956. aastast oreliprospekti Põltsamaa kirikus. Tema teine abikaasa oli meditsiiniõde Irina Sepp-Keller (sünd 1913). Vanim laps sellest abielust on tütar Kersti. Tütar Ira Saar oli tuntud orienteerumissportlane ja abielus astrofüüsik Enn Saarega. Poeg Indrek Sepp (sünd 1946) on bibliograaf. Noorim tütar Anu Roosma (sünd 1947) on keraamik. Eelmisest abielust oli Rudolfil poeg Georg Sepp, lastekirjanik ("Anneli valge nartsissi tänavast"), põhikooliõpetaja ja fotograaf. Maalikunstnik ja orelimeister Rudolf Kriisa oli Rudolf Sepa tädipoeg. Mustjala Anna kiriku altarimaal "Kristus ristil" 1938 "Turbaaunad" – dateerimata (1961-1962)?, õli, lõuend, signeeritud 73 x 100 "Ateljees" – 1930ndad, õli, vineer 55 x 48 "Kalurid" – 1960ndad, õli, paber, raamitud teos, Vm 29,2 x 43,5 Natüürmort kaladega Lilled 30. august 1970. Õli, paber. Ava: 41 x 28,5. Signatuuriga. Lilled vaasis. Õli, papp. 1975 Vm 19 x 27 cm Nartsissid, 1971. Õli, paber. Signatuuriga. Ava 30,5 x 21 Natüürmort kolbaga umbes 1936. Õli, lõuend 62,7 x 77 Koristamata laud ateljees 1960 Õli, lõuend 73 x 93 Sirelid 1954. Õli, vineer 50 x 61 Sirelid 1935. Õli, lõuend. 60,3 x 72,7 cm Vanamehe portree 1950. aastad. Õli, vineer. 61x47 Poiss soniga 1930-ndad. Õli, lõuend. 75x64. Signatuurita. L. Jakobsoni portree 1938. Õli, lõuend.113 x 98,7. Signatuurita. Peet Vallaku portree 1949/60. Õli, lõuend. Signatuuriga. 92 x 73,2 Appassionata. Lenin oktoobris. 1961. Õli, lõuend. Signatuurita. 162 x 114 Naise portree (pr. Tolpats) u. 1942-43. Õli, lõuend, signeeritud 81 x 65 Bolševik J.J. Anissimovi portree 1962. Õli, lõuend, signeeritud 100 x 80 Abikaasa lehvikuga Dateerimata, 1940-ndad. Õli, vineer 65 x 47 signeeritud Koidula ja lilled 1956. Õli, lõuend 110 x 135 Kodutu 1942. Õli, vineer 60 x 46 Pillimees 1969. Õli, lõuend 101 x 81 Koidula ja lilled 1956. Õli, lõuend 110 x 135 Hr. Ipsbergi portree 1937. Õli, lõuend 73 x 60 Nägu maskiga. Süsi, värviline kriit, paber. 1964. 37 x 27 cm Näitleja portree 1950. Õli, paber. 39 x 30 cm Peetri kirik 1940. aastate I pool. Õli, vineer. Signeeritud 62,5 x 83,3 Tartu vaade umbes 1946. Õli, lõuend 50,5 x 104,5 Tartu Tiigi tänav pärast purustamist 1941-1944. Õli, vineer. 73,2x116,5. Tartu vaated: esikülg: PAULUSE KIRIK; tagakülg: KESKLINN 1943. Õli, vineer, Pauluse kiriku pool signeeritud 54 x 73 Elva 1943. Õli, vineer 38 x 61 Talvemaastik 1940. aastate I pool. Õli, vineer. Signeeritud 38,7 x 55 Maastik 1946. Õli, vineer 61 x 38 Eesti entsüklopeedia, 1999 Genss, J. 1948, Eesti kunstnike leksikon, Tallinn Eesti kunsti ja arhitektuuri biograafiline leksikon. Tallinn, 1996 Võrumaa ja võrulased. Tallinn, 1986 E-kunstisalong Eesti Evangeelne Luterlik Kirik Kunstisalong Allee Talvistu, T. 2002, Sirp: Ühe aasta mehed Raud Selge, A. 2005, Pärnu Postimees: Valik vaikelusid kolmest sajandist Haus Galerii Rios Galerii Nurk, K. 2002. Eesti Ekspress: Autoportreed punaste huulte ja klaassilmaga